ΜΕΣΑΙΩΝΙΚΗ ΚΑΙ ΝΕΟΤΕΡΗ ΙΣΤΟΡΙΑ

Β ΓΥΜΝΑΣΙΟΥ

2. Η ΝΟΜΟΘΕΣΙΑ ΤΩΝ ΜΑΚΕΔΟΝΩΝ ΚΑΙ Η ΣΥΓΚΡΟΥΣΗ ΤΟΥΣ ΜΕ ΤΟΥΣ ΔΥΝΑΤΟΥΣ.

**α. Η νομοθετική δραστηριότητα**

Με σκοπό να αντιμετωπίσουν τα προβλήματα διοίκησης του κράτους, να κάνουν πιο εύρυθμη τη λειτουργία του και να λύσουν επείγοντα κοινωνικά προβλήματα οι Μακεδόνες αυτοκράτορες εξέδωσαν μια σειρά νόμων που ανταποκρίνονταν στις συνθήκες(οικονομικές, κοινωνικές) που είχαν διαμορφωθεί.

Εκδόθηκαν οι παρακάτω συλλογές ή μεμονωμένοι νόμοι:

**Πρόχειρος Νόμος**: Συλλογή νόμων που αντικατέστησε την Εκλογή των Ισαύρων

**Επαναγωγή**: εισαγωγή στον Πρόχειρο Νόμο που καθόριζε με ακρίβεια τις αρμοδιότητες του αυτοκράτορα και του πατριάρχη

**Βασιλικά:** Συλλογή νόμων

**Επαρχικόν βιβλίον**: διατάξεις για τη λειτουργία των συντεχνιών της Κωνσταντινούπολης.

**Νεαρές:** νέοι νόμοι με σκοπό τον περιορισμό της μεγάλης γαιοκτησίας.

**β. Νόμοι και αγώνας κατά των δυνατών.**

☻ Βασικό γνώρισμα της κοινωνικής πολιτικής των Μακεδόνων ήταν η προσπάθεια για τον περιορισμό της δύναμης των δυνατών.

☻ Οι δυνατοί επιδίωκαν να πάρουν τη γη των φτωχών καλλιεργητών, να αποσπάσουν προνόμια και να κατακτήσουν την πολιτική εξουσία

☻ Το Βυζαντινό κράτος ήθελε να προστατέψει τους μικροκαλλιεργητές διότι:

* Οι φόροι τους αποτελούσαν το μεγαλύτερο μέρος των κρατικών εσόδων.
* Αποτελούσαν την κύρια βάση του στρατού των θεμάτων
* Η άμυνα και η οικονομία του Βυζαντίου ήταν αδιανόητα χωρίς τη νικρή και μεσαία αγροτική ιδιοκτησία.
* **Νεαρές:** Περί τα 80 χρόνια οι Μακεδόνες αυτοκράτορες με τις Νεαρές προσπάθησαν να προστατεύσουν την αγροτική κοινότητα και τους ελεύθερους καλλιεργητές από τις καταχρήσεις των δυνατών.

Με την αλλαγή στη νομοθεσία οι Μακεδόνες πέτυχαν:

☻ Όταν πουλιόταν ένα κομμάτι κοινοτικής γης οι πωλητές να προτιμούν τους γείτονες και συγγενείς για αγοραστές

☻ Να επιστραφούν στους φτωχούς καλλιεργητές χωρίς αποζημίωση τα χωράφια που είχαν πάρει οι δυνατοί.

☻ Να απαγορεύεται η πώληση και η αγορά των στρατιωτικών κτημάτων, αφού οι ιδιοκτήτες τους ήταν υποχρεωμένοι να στρατεύονται.

☻ Να περιοριστεί η αύξηση της εκκλησιαστικής περιουσίας

☻ Να πληρώνουν οι δυνατοί τους φόρους των φτωχών του χωριού (αλληλέγγυον). Πριν τους φόρους τους πλήρωναν όλα τα μέλη της κοινότητας.

ΕΡΩΤΗΣΕΙΣ

1. Ποιοι παράγοντες και ποιες ιδιαιτερότητες οδήγησαν τη δυναστεία των Μακεδόνων στην αναθεώρηση της παλαιότερης νομοθεσίας;
2. Ποιο το περιεχόμενο της νομοθετικής δραστηριότητας της δυναστείας των Μακεδόνων;
3. Τι γνωρίζετε για τον αγώνα των Μακεδόνων κατά των δυνατών και ποια σκοπιμότητα εξυπηρετούσαν οι Νεαρές των Μακεδόνων;
4. Ποια τα αποτελέσματα των νόμων των Μακεδόνων για την προστασία της αγροτικής κοινότητας έναντι των δυνατών;